C 288/14
RO
Jurnalul Oficial al Uniunii Europene
17.8.2023
3.6.
Norme specifice privind etichetarea produsului la care se referă denumirea înregistrată Pe lângă informațiile prevăzute de lege, eticheta aplicată pe roțile de brânză „Pecorino Crotonese” cuprinde și următoarele elemente: logoul produsului „Pecorino Crotonese”, urmat de mențiunea „Denominazione di Origine Protetta” [denumire de origine protejată] sau de acronimul „D.O.P.”, simbolurile Uniunii și, eventual, trimiterea la regulamentul UE; numele, denumirea comercială și adresa unității de producție.
În cazul produsului destinat piețelor internaționale, mențiunea „Denominazione di Origine Protetta” și logoul UE pot fi utilizate în limba țării de destinație.
Caracterele care alcătuiesc mențiunea „Pecorino Crotonese DOP” sau celelalte cuvinte permise trebuie să fie grupate în același câmp vizual și să fie clare și lizibile, să nu poată fi șterse și să fie suficient de mari pentru a se distinge de fundalul pe care sunt tipărite, astfel încât să poată fi diferențiate în mod clar de toate celelalte texte și/sau elemente grafice.
Pe etichetă pot fi incluse și mărcile prelucrătorilor și ale comercianților, dar cu caractere de dimensiuni mai mici decât cele ale logoului DOP.
Logoul trebuie să fie afișat întotdeauna integral.
Utilizarea logoului simplificat, adică fără logoul exterior, este permisă exclusiv în versiunea „vinietă”.
În schimb, situația inversă, a utilizării unui logo care să prezinte doar cuvintele „Pecorino Crotonese”, nu este permisă.
În concluzie, există trei versiuni autorizate ale logo-ului: orizontală, verticală și „vinietă”.
Versiunea „vinietă” a logoului trebuie aplicată pe brânza Pecorino prin imprimare la cald, cu ajutorul unor ștampile sau ștanțe ori prin imprimare cu cerneală alimentară pe una dintre fețele brânzei.
Trebuie să se afișeze codul de identificare alfanumeric al brânzei.
Acesta poate fi imprimat direct pe brânză prin metodele menționate mai sus sau poate fi afișat pe etichetă.
Pe marginea exterioară a brânzei se poate aplica, opțional, un marcaj.
Pe această parte a brânzei este permisă reproducerea logoului prin metodele stabilite.
4.
Delimitarea concisă a ariei geografice Aria de producție și de maturare a brânzei cuprinde întregul teritoriu administrativ al comunelor din provincia Crotone (Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico, Verzino); întregul teritoriu administrativ al comunelor din provincia Catanzaro (Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri, Zagarise); și întregul teritoriu administrativ al comunelor din provincia Cosenza (Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli, Terravecchia).